laion/Wikipedia-Exotic huggingface dataset:
נחלת יצחק (מרכז תל אביב)

נחלת יצחק היה שמו של אזור במרכז תל אביב, מצפון לשכונת תל נורדאו ומדרום לבית הקברות טרומפלדור, בין רחוב פינסקר במזרח לרחוב הירקון במערב. בשנת 1913 נרכש שטח אדמה באזור זה מבעל הקרקע אמין נסיף, ומכיוון שאת הרכישה יזם יצחק ויגזיל, נקרא האזור "נחלת יצחק". בתחילת שנות ה-20 הוקמה שכונה בשטח זה: בשנת 1921 פרסם ריכרד קאופמן תוכנית בניין ערים לשכונה, בה היו מגרשים על שטח 500–600 דונם לבנייה. בדצמבר 1921 היו כ-50 חברים במסגרת החברה ששימשה להקמת השכונה, אשר התעתדו להתחיל בבנייה בתחילת 1922. במהלך שנות ה-20 הוקמה שכונת נחלת יצחק ממזרח לנחל איילון. במקביל, השכונה שהוקמה על אדמות אמין נסיף נטמעה בתוך הבנייה הרחבה במרכז תל אביב, ואיבדה את צביונה כשכונה נפרדת. על כן, במהלך הזמן נפסק השימוש בשם "נחלת יצחק" לציון השכונה. דני רכט, נחלת יצחק / אדמת אמין נסיף, באתר האנציקלופדיה העירונית "תל.אביב.פדיה" בארצנו יפו, מוריה, 22 בספטמבר 1913 ריכרד קויפמן, לתכנית הבניה בתל אביב, הארץ, 9 באוגוסט 1921 ריכרד קאופמן, צילום תכנית שכונת נחלת יצחק "אחוזת אמין נסיף ומטרי", באתר הספרייה הלאומית, אוסף המפות ע"ש ערן לאור, בתוך כרך תצלומים 'תכניות בניה בשביל ארץ ישראל', ‏1921 עבודת הציוניים בארץ ישראל, המזרחי, 22 בדצמבר 1921
ג'רג' הג'י

ג'רג' הג'י במקור שנברגר – Schönberger, בהונגרית: Hegyi György; בודפשט, 26 בפברואר 1922 – בודפשט, 8 באפריל 2001) היה צייר, אמן פסיפס ואמן ויטראז' יהודי-הונגרי. ג'רג' שנברגר נולד במשפחה יהודית. אביו היה מנהל המכון לעיוורים יהודים, ואמו הייתה עקרת בית. הוא צייר מגיל צעיר והתפעל מיצירותיהם של אביו וסבו. הוא ירש את הכישרון האמנותי בעיקר מדודו, הצייר ארמנד שנברגר. אחרי סיום בית הספר היסודי הפך לתלמיד הגימנסיה היהודית של בודפשט ברחוב אבוני, שם גברה אהבתו לאמנות ולציור עוד יותר. לאחר שסיים את לימודיו הוא לא הצליח להתקבל לאוניברסיטה לאמנויות יפות בגלל יהדותו וחוק הנומרוס קלאוזוס. הוא למד בבית הספר הפתוח (חופשי) והשתתף בשיעורי הציור של אישטוואן אורקני שטרסר. הוא נכנס לראשונה לסדנת יצירה אצל פסח עיר-שי (שמו בהונגרית היה: אישטוואן אירשאי). אירשאי היה אחד המעצבים הגרפיים הפרסומיים והידועים ביותר באותה תקופה. כתלמידו של אלמוש יאשיק התוודע הג'י לשיטות וכלים שונים: עפרון, פסטל, עט, צבעי מים, טמפרה וכו'. המורה הבא והמנטור שלו היה פרנץ רייכנטל, שאליו קשורה גם החוויה הראשונה של הג'י בסנטנדרה. סנטנדרה מילא תפקיד חשוב מאוד במהלך חייו. מאוחר יותר הפך לחבר במושבת האמנים הוותיקה בעיירת האמנים ושם בילה בכל קיץ. במהלך השואה ומלחמת העולם השנייה גברו בו תחושת השנאה לפשיזם ובוז לאנטישמיות. הוא נלקח לשירות העבודה (עבודות כפייה לגברים יהודים עבור הצבא ההונגרי) בשנת 1943. הוא נשלח לטרנסילבניה, לזקרפטיה, וגם לשטחה של פולין הישנה. הג'י הצליח להימלט בעיר מונקצ'בו ועד הגעת הכוחות הסובייטיים באוקטובר 1944 הוסתר על ידי כומר קלוויניסטי. לאחר תום המלחמה ושואת יהודי הונגריה הוא נסע לקלוז'-נאפוקה, שם ארגן את התערוכה הגדולה הראשונה בחייו בשנת 1946. באותה השנה חזר לבודפשט ולבסוף הצליח להתקבל לאוניברסיטה. שם שובץ לכיתתו של רוברט בריני (מקודם: בקופן). הוא הגיע לצומת דרכים בשנת 1947. אמו, אחיו ואחותו עלו לישראל, וג'רג' הג'י נותר בהונגריה. (אביו נספה בשואה בשנת 1944 בצעדות מוות בודפשט-הדיישהאלום (סתיו 1944) של היהודים שגורשו למחנות עבודה באוסטריה ובגרמניה. בשנת 1950 התחתן עם אחותו הצעירה של הפסל איבאן בירו. לאחר שסיים את לימודיו באוניברסיטה במגמת פסיפס, החל בקריירה אמנותית עשירה שלו שהיא מאופיינת בתקופות רבות ושונות (רישום, צבע שמן, פסיפס, זכוכית) בשפע של נסיעות ובתערוכות רבות. ביוגרפיה של צייר ג'רג' הג'י, אמן פסיפס (kormendigaleria.hu) מאגר האמנים: ג'רג' הג'י S. Nagy Katalin (2006). חלוקי זיכרון. השואה באמנות ההונגרית 1938–1945. Budapest: Glória Kiadó. p. 207–209. ISBN 963-9283-99-1. מדיה וקבצים בנושא ג'רג' הג'י בוויקישיתוף
אברהם הכהן סקלי

רבי אברהם הכהן סקלי (סביב ה'תקפ"ה, 1824 - כסלו ה'תרל"א, 1870) היה רב, דיין ופוסק הלכה, רב העיר תאזה שבמרוקו ומחבר הספרים "ברית כרותה" ו"באר מים חיים". נולד בעיר פאס לרב דוד - נצר למשפחת כהן-סקלי, ודור רביעי לרבי אהרן הכהן סקלי המכונה "עטרת זקנים". מקור משפחת כהן סקלי הוא ב"עיר הכהנים" דבדו (ולפני כן בסיביליה שבספרד), אך ענפים שונים ממנה היגרו לעיר פאס או שהו בה באופן תדיר, והבולט שבהם היה הענף המשתייך לבני משפחת הרב אהרן כהן סקלי. ענף זה היה מלא ברבנים, דיינים ופוסקי הלכה. בשנת תר"א נשא את מרים, בת הרב שאול למשפחת בן דוד ויוסף. ומעט לאחר חתונתו התמנה לרב העיר תאזה שבצפון מרוקו, ושימש בתפקיד במשך כעשרים וחמש שנה עד לפטירתו. חיבר מספר ספרי הלכה אשר נותרו בכתב יד ונמצאו בידי אחיו, ויצאו לאחר מותו. על תשובותיו נהג לחתום נא"ה. רבי אברהם נפטר בעיר תאזה, בכסלו שנת תרל"א, בהיותו כבן 46 שנים. רבי אברהם לא הניח אחריו בנים כי אם בנות. אחת מהם נישאת לרבי אליהו מאיר, בן אחיו רבי יוסף, להם נולדו מספר בנים וביניהם רבי יוסף הכהן, שהיה לרבם של רבים מחכמי העיר האחרונים, ביניהם רבי יוסף בן נאים. ברית כרותה - חיבור על הלכות ברית מילה. באר מים חיים - על מקצת מטור אורח חיים, דרשות ושו"ת. פסקי דינים מפוזרים, והערות על גיליוני הספרים. נדפסה ממנו תשובה בספר דבר אמת לרב ידידיה מונסוניגו (תשובה קל"ד). אשר מופיע בשטרי הכתובה של בני המשפחה כראש היחס. ראה ספר קיצור הכתובות לחכמי פאס, ספריית חב"ד. רבי אבנר ישראל הצרפתי, איגרת יחס פאס, וכלשונו "משפחות הכהנים הבאים מדבדו ונשתלים בפאס, מוציאים נטיעותיהם פירות גינוסר". משפחה זו מוזכרת בקשרי נישואין עם חכמים רבים בפאס יוסף בן נאים בספר מלכי רבנן מעיד שראה את גליוני הסמ"ע שלו גדושים בהערות, וגם שם חתם נא"ה בהקדמה מספר המחבר שחיבר אותו על פי חלום, בו חלם כי הוא מלקט דיני מילה, וכשניעור קיים את חלומו.
I Love You (שיר של האחים טפלון ופנדורה)

"I Love You" (בעברית: "אני אוהב אותך") הוא סינגל שהוקלט על ידי הלהקה הפינית "האחים טפלון" והזמרת השוודית פנדורה. השיר יצא לאור ב-14 בינואר 2021, כסינגל שלא מתוך אלבום. השיר יבוצע על ידי האמנים בקדם הפיני לאירוויזיון 2021. בראיון לאתר "Wiwibloggs", פנדורה סיפרה כי השיר נכתב על הפחד האנושי להגיד את שלושת המילים, "אני אוהב אותך". האחים טפלון הוסיפו כי תהליך היצירה עם פנדורה היה מרתק וארוך. ב-13 בינואר 2021, רשות השידור הפינית פרסמה את שמות 8 השירים שנבחרו לקדם הפיני לאירוויזיון 2021. ב-14 בינואר 2021, השיר יצא באופן רשמי על ידי רשות השידור. ב-20 בפברואר 2021, האמנים ביצעו את השיר על בימת הקדם הפיני לאירוויזיון. השיר זכה במקום השני עם 180 נקודות. וסן יעקקו סלובארה, אקסל הנסטרום, מיקו קופלה, הייקי קולה, ג'אני טוהימאאה, אנלי מגנוסון סוב “It’s about the power of wordless interaction” — Teflon Brothers x Pandora on their UMK 2021 entry “I Love You” Latest News: January 2021 and Autumn 2020 Suomen virallinen lista
Rebol

Rebol (בעברית: רֵבּוֹל; נכתבה בעבר כ־REBOL) היא שפת תכנות חוצה פלטפורמות להעברת מידע אשר נוצרה בשנת 1997 ותוכננה על ידי קארל סאסנראט (Carl Sassenrath) לצורך תקשורת ברשתות ומערכות מרושתות (distributed computing). Rebol היא שפת תכנות מרובת פרדיגמות (כלומר, תומכת במספר עקרונות תכנותיים) בעלת טיפוסיות דינמית. לפי מתכנן השפה, קארל סאסנראט, הפיצ'ר העוצמתי ביותר שמציגה השפה הוא היכולת ליצור דיאלקטים ספציפיים לצורך ביצוע משימות בתחומים שונים: Although it can be used for programming, writing functions, and performing processes, its greatest strength is the ability to easily create domain-specific languages or dialects — Carl Sassenrath דאגלס קרוקפורד, הידוע במערובתו בפיתוחה של שפת התכנות הידועה Javascript, תיאר את Rebol כשפה יותר מודרנית, אך בעלת רעיונות דומים לאלו של Lisp, בכך שהיא בנויה על הצגה של מידע שניתן להריצו כתוכנה, ובנוסף תיאר אותה כאחת מן ההשראות לפורמט JSON להעברת מידע. במקור, התוכנה והמימוש הרשמי שלה היו פרטיים ובעלי קוד סגור, ופותחו על ידי REBOL Technologies. Rebol שומשה על מנת לתכנת אפליקציות מרושתות (הן בצד השרת והן בצד הלקוח), מסדי נתונים, תוכנות שירות לצורך תחזוקת המחשב ותוכנות מולטימדיה. Rebol הייתה במקור ראשי תיבות של Relative Expression Based Object Language ( בכתיבה באותיות גדולות ) . על מנת ליישר קו עם טרנד שינוי שמות השפות, כדוגמת השינוי מ־LISP ל־Lisp, שונתה REBOL ל־Rebol, לאחר דיון בבלוג של סאסנראט, מפתח השפה. Rebol שוחררה בשנת 1997, Rebol תוכננה מעל מעשרים שנה על ידי קארל סאסנראט, הארכיטקט והמפתח העיקרי של משפחות מערכות ההפעלה AmigaOS, ועל מנת על המחקר שביצע על סמנטיקה מתמטית בתכנות ובאמצעות עקרונות משפות התכנות Lisp, Forth, Logo ו־Self . פרק זה לוקה בחסר. אנא תרמו לוויקיפדיה והשלימו אותו. Lisp אתר האינטרנט הרשמי של Rebol (באנגלית) אתר האינטרנט הרשמי של Rebol Sassenrath, Carl, "Inside the REBOL scripting language", Dr. Dobb's Journal, ‏July 1, 2000 ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
פיטר ג'יי הוטז

פיטר ג'יי הוטז (נולד ב־5 במאי 1958) הוא רופא ומדען בקולג' ביילור לרפואה בטקסס. הוטז נולד למשפחה יהודית בקונטיקט. סיים תואר בביוכימיה בהצטיינות יתרה מאוניברסיטת ייל ודוקטורט באוניברסיטת רוקפלר. מאוחר יותר סיים לימודי רפואה בבית הספר לרפואה של אוניברסיטת קורנל כפרופסור באוניברסיטת ייל בשנות התשעים מחקריו עסקו בהתמודדות עם תולעת הוק (אנ') ועם בילהרציה ובפיתוח חיסון נגדן. בין השנים 2000 ו-2011 כיהן כפרופסור באוניברסיטת ג'ורג' וושינגטון ופעל למען קידום טיפולים למחלות טרופיות מוזנחות ולהקמת כתב עת רפואי שיעסוק בהן באופן בלבדי. בנוסף פרסם מחקרים שעוסקים בממשק בין יחסים בינלאומיים לבין רפואה ובדיפלומטיית חיסונים. במהלך שנות ממשל ברק אובמה היה נציג הנשיא בנושאי מחלות וחיסונים מול העולם המוסלמי. במהלך העשור השני של המאה ה-21 עסק בפיתוח חיסון נגד COVID-19 שישומש במדינות עם הכנסה נמוכה ובינונית. מדיה וקבצים בנושא פיטר ג'יי הוטז בוויקישיתוף אתר האינטרנט הרשמי של פיטר ג'יי הוטז (באנגלית) פיטר ג'יי הוטז, ברשת החברתית אקס (טוויטר) פיטר ג'יי הוטז, ברשת החברתית אינסטגרם פיטר ג'יי הוטז, ברשת החברתית LinkedIn פיטר ג'יי הוטז, באתר גוגל סקולר ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
תו (בישום)

תווים (באנגלית: Notes) בבישום, הם תיאור של ריחות שניתן לחוש בעת השימוש בבושם. תווים מופרדים לשלושה סוגים: תווים עליונים/ראשיים (דומיננטיים), תווים אמצעיים (ידועים גם כ"לב" הניחוח) ותווים בסיסיים; המציינים קבוצות ריח שונות, שניתן לחוש בעת השימוש בניחוח או בושם. תווים אלו נוצרים בקפידה, תוך מתן דגש על תהליך האידוי שלהם. נוכחות של תו אחד עשויה לשנות את תפיסתו של האחר – למשל, נוכחות של תווי בסיס או אמצע מסוימים, תשנה את העליונים ולהפך. רעיון התווים משמש בעיקר לשיווק ניחוחות ובשמים. כמו כן, תהליך האידוי של כל אחד מסוגי התווים שונה. תווים עליונים נקראים בפירמידה, "תווי הראש". הם מורגשים בעת השימוש בבושם. הם מורכבים ממולקולות קטנות וקלות שמתאדות במהירות. הם יוצרים את הריח הראשוני הנודף מהאדם לאחר השימוש בבושם, ולכן הם מוגדרים כ"חשובים מאוד", כחלק ממכירת הבושם. הם בדרך כלל בעלי גוון ריח חד ודומיננטי. ניחוחות של הדר וג'ינג'ר הם תווים עליונים נפוצים. אף על פי שלא מורגשים בצורה בולטת, תווי האמצע והבסיס משפיעים רבות על הניחוח התווים העליונים. המכונים גם "תווי הלב", הם הריחות הראשונים המורגשים, שניות אחדות לפני שהתווים העליונים הופכים לדומיננטיים. המטרה של התווים האמצעיים היא להתאים את ריח העליונים והבסיסיים באופן מאוזן. ריח התווים האמצעיים מתפוגג בדרך כלל לאחר עשרים דקות עד שעה, מרגע השימוש בניחוח או הבושם. ניחוחות של ורדים ולבנדר הם תווים אמצעיים נפוצים. למרות היותם תווי בסיס בלבד, תפקידם בבושם הוא כשמם: לבסס את הריח הסופי כך שלאחר השימוש בבושם, הם מורגשים גם כן. המטרה שלהם הוא לגרום לתווים הנמצאים מעליהם (אמצעיים ועליונים) להחזיק זמן רב יותר ולא להתפוגג תוך זמן קצר. תווים אלה מורכבים ממולקולות גדולות וכבדות שמתאדות באיטיות. מיון תמרוקי בשמים על-פי ריכוז חומרי הריח אשכולית מרכיב בושם, אשכולית ניחוח ושמנים אתריים Citrus paradisi, באתר www.fragrantica.co.il Candied Ginger מרכיב בושם, Candied Ginger ניחוח ושמנים אתריים, באתר www.fragrantica.co.il ורד מרכיב בושם, ורד ניחוח ושמנים אתריים, www.fragrantica.co.il לבנדר מרכיב בושם, לבנדר ניחוח ושמנים אתריים, באתר www.fragrantica.co.il
קאלמאנהאזה

קאלמאנהאזה (בהונגרית: Kálmánháza) הוא כפר במחוז סבולץ'-סטמאר-ברג שבצפון מזרח הונגריה. כמו יישובים רבים באירופה גם בקאלמאנהאזה מספר התושבים נמצא בירידה. כך, בשנת 1990 היה מספר התושבים 2,053 ובשנת 2020 רק 1,758 תושבים. הכפר היה חלק מאויפהרטו עד שנת 1949 והוא נקרא עד שנת 1904 בוגארהזה אז השתנה שמו לקאלמאנהאזה לאחר שקלמן טיסה רכש לאשתו אחוזה באזור. מדיה וקבצים בנושא קאלמאנהאזה בוויקישיתוף אתר האינטרנט הרשמי של קאלמאנהאזה (בהונגרית) נתוני הכפר באתר הלמ"ס ההונגרי
רוב פטרנוסטרו

רוב פטרנוסטרו (באנגלית: Robert Paternostro; נולד ב-16 בינואר 1973) הוא כדורסלן עבר ומאמן בהווה, המאמן את לסטר ריידרס מליגת העל הבריטית בכדורסל. פטרנוסטרו התחיל את הקריירה שלו בקבוצת קונטיקט סקייהוס שבה נפצע בתחילת העונה וסיים אותה. לאחר שהחלים מהפציעה בשנת 2000 חתם פטרנוסטרו בברמינגהאם בולטס האנגלית על חוזה לשנתים. שם העמיד ממוצעים של: 10.2 נקודות ו-4.1 אסיסטים למשחק. בשנת 2002 פטרנוסטרו חתם בפאוור וובלגם הבלגית והמעיד ממוצעים של: 8.1 נקודות ו-7.8 אסיסטים בבמוצע למשחק. בשנת 2003 פטרנוסטרו חזר לקדנציה שנייה במדי ברמינגהאם בולטס האנגלית על חוזה לעונה אחת והעמיד ממוצעים של: 13.2 נקודות ו-5.9 אסיסטים בבמוצע למשחק. לאחר שפרש מכדורסל למשך שנתיים פטרנוסטרו חזר למגרשים הפעם במדי לסטר ריידרס האנגלית והעמיד ממוצעים של: 6.3 נקודות ו-3.6 אסיסטים בבמוצע למשחק. בעונתו האחורנה של רוב פטרנוסטרו בקריירה הוא שיחק ב-ברמינגהאם פנתרס האנגלית והעמיד ממוצעים של: 11.4 נקודות ו-3.3 אסיסטים בבמוצע למשחק, פטרנוסטרו גמר את הקריירה עקב פציעה. פטרנוסטרו התחיל את קריירת האימון שלו ב-2008 וחתם בלסטר ריידרס. ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
ריכרד הרמן

ריכרד הרמן (בגרמנית: Richard Herrmann‏; 28 בינואר 1923 – 27 ביולי 1962) היה כדורגלן גרמני, ששיחק בעמדת החלוץ. זכה עם גרמניה המערבית במונדיאל 1954. הרמן נולד בשנת 1923 וקבוצתו הראשונה הייתה קטוביץ שמעיר הולדתו, שם עשה את הופעת הבכורה בליגה הפולנית במהלך מלחמת העולם השנייה. עם סיומה היה לשבוי מלחמה במחנה 1008 שבעיר דרבי שבאנגליה. הוא שהה שם בפעם השנייה לאחר והיה גם שבוי בארצות הברית. כדורגל היה משוחק במחנה ונאמר לפקידים של המועדון דרבי קאונטי כי יש שבוי מלחמה גרמני מוכשר. אולם, הרמן התכוון לחזור לגרמניה בהקדם האפשרי והוא שוחרר ב-1947. אחד מחבריו למחנה, איש העיתונות אלפרד לודוויג, טיפל בו ולקח אותו אל העיר פרנקפורט שם הרמן שיחק בפ.ס.וו פרנקפורט לשארית הקריירה. עם שליטה נהדרת בכדור ובעיטה מדויקת הרמן פתח במהרה בהרכב הפותח של פ.ס.וו בעמדת הקיצוני שמאלי. ב-1952 המועדון טורינו הציעה עבורו 60,000 D-Mark אך דחה את ההצעה בעקבות היותו נשוי עם ילד. ב-1958 סיים את הקריירה בגיל 35 עקב פציעה חמורה והתחיל לאמן לזמן מה את שקבך 05. הרמן נפטר ב-27 ביולי 1962 בגיל 39 כתוצאה משחמת הכבד. במדי נבחרת גרמניה המערבית השתתף וזכה במונדיאל 1954. הרמן השתתף במשחק אחד בטורניר, בתבוסה 8–3 להונגריה בשלב הבתים בה גם כבש. על אף שלא שותף בגמר הגרמנים השיגו את נקמתם עם ניצחון מפתיע 2–3 עליהם וזכייה ראשונה במונדיאל. הרמן ערך במדיה 8 הופעות בסך הכל. ריכרד הרמן, באתר Transfermarkt ריכרד הרמן, באתר Fussballdaten.de (בגרמנית) ריכרד הרמן, באתר WorldFootball.net ריכרד הרמן, באתר National Football Teams ריכרד הרמן, באתר FootballDatabase.eu
El Dorado (אלבום של 24kGoldn)

El Dorado (בעברית: אל דוראדו) הוא אלבום הבכורה של הראפר האמריקאי 24kGoldn. הוא יצא לאור ב-26 במרץ 2021 על ידי חברות התקליטים רקורדס וקולומביה רקורדס. מתוך האלבום יצאו שלושה סינגלים. מידע על האלבום El Dorado באתר MusicBrainz מידע על האלבום El Dorado באתר AllMusic האלבום El Dorado באתר Last.fm האלבום El Dorado באתר טיידל 24kGoldn To Release Debut Album ‘El Dorado’ on March 26, hiphop (באנגלית) El Dorado by 24kGoldn, Apple Music
ברוס וסטרמן

ברוס יוג'ין וסטרמן (באנגלית: Bruce Eugene Westerman; נולד ב-18 בנובמבר 1967) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת ארקנסו. מחוז קונגרס זה כולל בתוכו, בין היתר, את הערים הופ, פיין בלאף והוט ספרינגס. טרם היבחרו לקונגרס היה מנהיג סיעת הרוב בבית הנבחרים המדינתי של ארקנסו. וסטרמן גדל ועודנו מתגורר בהוט ספרינגס שבארקנסו. הוא עבד כמהנדס ויערן בטרם התמודד לבית הנבחרים המדינתי של ארקנסו, אליו נבחר בשנת 2010. את לימודיו התיכוניים השלים בתיכון פאונטיין לייק (Fountain Lake) שבעיר הולדתו. הוא למד באוניברסיטת ארקנסו השוכנת בפאייטוויל, שם שיחק פוטבול בקבוצת ארקנסו רייזורבאקס. בשנת 1990 השלים לימודי תואר ראשון בהנדסה, ולאחר מכן קיבל תואר שני יערנות מאוניברסיטת ייל. וסטרמן הועסק בעבר כמהנדס ויערן ב"חברת ההנדסה מיד-סאות'". הוא כיהן כנשיא סניף האגודה האמריקאית להנדסה חקלאית וביולוגית בארקנסו, וכיושב ראש האקדמיה למהנדסים ביולוגיים וחקלאיים במדינה. בבחירות 2010 נבחר וסטרמן לבית הנבחרים של ארקנסו, לאחר שהתמודד אליו ללא התנגדות בעקבות פרישתו של ביל סאמפל, שהתמודד לסנאט של ארקנסו. בבחירות שלאחר מכן נבחר למנהיג הסיעה הרפובליקנית בבית הנבחרים, לאחר שהמפלגה הרפובליקנית נטלה את רוב מושבי בית הנבחרים מידי המפלגה הדמוקרטית בבחירות 2012. בשנת 2013 תמך וסטרמן בתיקון שיעורי מס הכנסה מדינתי ותמך בתקרת ההוצאות המוצעת בתקציב המדינה של ארקנסו, אך הצעד האחרון נפל בבית הנבחרים על חודו של קול. הוא הצטרף לרוב הרפובליקני כדי לבטל את הווטו של המושל הדמוקרטי מייק ביבי כדי למסד חקיקה שתדרוש הצגת תעודת זהות לצורך הצבעה ולאסור הפלה מלאכותית לאחר עשרים שבועות של הריון. הוא היה נותן חסות לשתי הצעות חוק אלה. ב-20 במאי 2014 זכה וסטרמן בפריימריז של מפלגתו לייצוג מחוז הקונגרס הרביעי של ארקנסו בבית הנבחרים של ארצות הברית, כאשר נציג המחוז המכהן טום קוטון פרש לשם התמודדותו אל הסנאט של ארצות הברית. בבחירות הכלליות גבר על ג'יימס לי ויט, לשעבר מנהל הסוכנות הפדרלית לניהול מצבי חירום ומקורבו של מושל ארקנסו ונשיא ארצות הברית לשעבר ביל קלינטון, ברוב של 54% מקולות הבוחרים. בדצמבר 2020 נמנה וסטרמן בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית. מדיה וקבצים בנושא ברוס וסטרמן בוויקישיתוף אתר האינטרנט הרשמי של ברוס וסטרמן בבית הנבחרים האמריקאי (באנגלית) ברוס וסטרמן, ברשת החברתית פייסבוק ברוס וסטרמן, ברשת החברתית אקס (טוויטר) ברוס וסטרמן, סרטונים בערוץ היוטיוב ברוס וסטרמן, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית) ברוס וסטרמן, באתר המדריך הביוגרפי של הקונגרס של ארצות הברית (באנגלית) מייקל ר. בלוד וניקולס ריקרדי, Biden officially secures enough electors to become president, באתר AP‏, 5 בדצמבר 2020 (באנגלית) הניו יורק טיימס, ביהמ"ש העליון בארה"ב דחה את התביעה של טקסס נגד תוצאות הבחירות, באתר הארץ, 12 בדצמבר 2020
הר מארי

האם התכוונתם ל... אנטארקטיקה הר מארי (אנטארקטיקה) – הר באזור חוף סקוט של ארץ ויקטוריה, שבאנטארקטיקה ניו זילנד הר מורי (קנטרברי, הורונואי) – הר במחוז הורונואי בחבל קנטרברי שבאי הדרומי של ניו זילנד הר מורי (קנטרברי, אשברטון) – הר במחוז אשברטון בחבל קנטרברי שבאי הדרומי של ניו זילנד אוסטרליה הר מארי (טסמניה) – הר במועצה האזורית גלאמורגן - ספרינג ביי, במדינת טסמניה שבאוסטרליה הר מארי (ויקטוריה, קולאק-אוטוואי) – הר בפלך קולאק-אוטוואי במדינת ויקטוריה שבאוסטרליה הר מארי (ויקטוריה, אלפאיין) – הר בפלך אלפיין במדינת ויקטוריה שבאוסטרליה הר מארי (אוסטרליה הדרומית) – הר במחוז קורונג במדינת אוסטרליה הדרומית שבאוסטרליה הר מארי (טריטוריית הבירה האוסטרלית) – הר ברכס בימברי בטריטוריית הבירה האוסטרלית של אוסטרליה הר מארי (אוסטרליה המערבית) – הר בפלך אשברטון במדינת אוסטרליה המערבית שבאוסטרליה הר מארי (קווינסלנד, קלונקארי) – הר בפלך קלונקארי, במדינת קווינסלנד שבאוסטרליה הר מארי (קווינסלנד, קוק) – הר בפלך קוק, במדינת קווינסלנד שבאוסטרליה פפואה גינאה החדשה הר מארי (פפואה גינאה החדשה, סנטרל) – הר בפרובינציית סנטרל פפואה גינאה החדשה הר מארי (פפואה גינאה החדשה, סאות'רן היילנדס) – הר בפרובינציית סאות'רן היילנדס פפואה גינאה החדשה ארצות הברית הר מארי (מונטנה) – הר במחוז פלאטהד, במדינת מונטנה שבארצות הברית קנדה הר מארי (אלברטה) – הר בפרובינציית אלברטה שבקנדה הר מארי (קולומביה הבריטית) – הר בפרובינציית קולומביה הבריטית שבקנדה הר מארי (יוקון) – הר בטריטוריית יוקון שבקנדה
הר ג'ורג' מארי

הר ג'ורג' מוריי או הר ג'ורג' מאריי (באנגלית: Mount George Murray) הוא הר שטוח פסגה, המכוסה ברובו קרח, בהרי הנסיך אלברט באזור חוף סקוט של ארץ ויקטוריה, שבאנטארקטיקה. ההר ממוקם בין ראשייהם של קרחון דייוויס וקרחון הרבורד. גובהו של ההר 1,097 מטרים מעל פני הים; הר ג'ורג' מארי הוא ההר ה-2,098 בגובהו באנטארקטיקה. ההר התגלה על ידי המשלחת הבריטית הלאומית לאנטארקטיקה (משלחת נמרוד), אשר חקרה את אנטארקטיקה בין השנים 1907–1909. משלחת נמרוד נתנה להר את שמו. ההר נקרא על שמו של ג'ורג' ר. מ. מארי (George R.M. Murray), עובד המוזיאון הבריטי, ששימש כמנהל הצוות המתכנן של המטרות המדעיות של משלחת החקר של רוברט פלקון סקוט. • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 195 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 235 הר ג'ורג' מארי באתר הסקר הגאולוגי של ארצות הברית הר ג'ורג' מארי באתר הגאזט האנטארקטי של ממשלת ניו זילנד הר ג'ורג' מארי באתר הגאזט האנטארקטי של ממשלת אוסטרליה VR הר ג'ורג' מארי באתר הגאזט האנטארקטי המשווה SCAR של ממשלת אוסטרליה הר ג'ורג' מארי באתר peakery (מרחקים לאתרים סמוכים) תחזית מזג אוויר עדכנית ארוכת טווח עבור הר ג'ורג' מארי ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד מידע גאוגרפי והיסטורי מידע על גובה ההר
מצעד אלבומי הדאנס/אלקטרוני

מצעד אלבומי הדאנס/אלקטרוני (מוכר כמצעד האלבומים האלקטרוניים; באנגלית: Dance/Electronic Albums) הוא מצעד אלבומים המפורסם מדי שבוע על ידי מגזין בילבורד ובו מדורגים אלבומי המוזיקה האלקטרונית הנמכרים ביותר בארצות הברית. המצעד נוסד ופורסם לראשונה ב-30 ביוני 2001. במקור, הוא התחיל כמצעד בעל חמישה עשר מקומות, ומאז התרחב לעשרים וחמישה מקומות. דירוג האלבומים נקבע על סמך מכירות המתקבלות על ידי נתוני נילסן סאונד-סקאן והורדות דיגיטליות חוקיות בלבד, מחנויות דיגיטליות כמו אפל מיוזיק, אייטונס וכולי. בשנת 2019 ייסד מגזין בילבורד מצעד נלווה: מצעד אלבומי הדאנס/אלקטרוני המסחריים. במצעד מדורגים 15 האלבומים הפיזיים הנמכרים ביותר במדינה. הזמרת-יוצרת האמריקאית ליידי גאגא, היא האמן המצליח ביותר בכל הזמנים במצעד, היות שאלבומה The Fame שהה במשך 119 שבועות בראש הצמרת שלו. כמו כן, הוא שהה במצעד במשך 361 שבועות. כל אלבומי הסולו שלה פרט ל-Joanne (אלבום מסוגת הקאנטרי-פופ), כבשו את צמרת המצעד. ארמין ואן ביורן (21) לואי דוויטו (19) (שיא משותף) טייסטו (19) (שיא משותף) דה האפי בויז (18) באד בוי ג'ו (13) מובי (12) (שיא משותף) פט שופ בויז (12) (שיא משותף) ג'וני ויסי (12) (שיא משותף) דייוויד וקסמן (12) (שיא משותף) די. ג'יי. סקריבל (11) (שיא משותף) די. ג'יי. רידלר (11) (שיא משותף) מקור: (119 שבועות) The Fame – ליידי גאגא (2008–2021) (46 שבועות) Memories...Do Not Open – הצ'יינסמוקרס (2017–2018) (39 שבועות) St. Elsewhere – נארלס בארקלי (2006–2007) (34 שבועות) Chromatica - ליידי גאגא (2020–2021) (34 שבועות) Demon Days – גורילז (2005–2006) (21 שבועות) Random Access Memories – דאפט פאנק (2013–2014) (19 שבועות) Shatter Me – לינדזי סטירלינג (2014–2015) (19 שבועות) Sorry for Party Rocking – למפאו (2011–2012) (19 שבועות) Born This Way – ליידי גאגא (2011) (19 שבועות) Kala – מ.י.ה. (2007–2008) (19 שבועות) Give Up – דה פוסטל סרביס (2004–2005) (16 שבועות) Dirty Vegas – דירטי וגאס (2002) (13 שבועות) Confessions on a Dance Floor – מדונה (2005–2006) (361 שבועות) The Fame – ליידי גאגא (317 שבועות) Nothing but the Beat – דייוויד גטה (314 שבועות) Demon Days – גורילז (275 שבועות) Random Access Memories - דאפט פאנק (226 שבועות) Born This Way – ליידי גאגא (223 שבועות) Collage – הצ'יינסמוקרס (201 שבועות) Memories...Do Not Open – הצ'יינסמוקרס (189 שבועות) Funk Wav Bounces Vol. 1 – קלווין האריס (179 שבועות) Motion – קלווין האריס (176 שבועות) Discovery – דאפט פאנק בילבורד 200 אתר האינטרנט הרשמי של מצעד אלבומי הדאנס/אלקטרוני Billboard Bows New Electronic Chart, Billboard (באנגלית) Top Dance/Electronic Albums Chart, Billboard Lady Gaga, Billboard "Lady Gaga's 'ARTPOP' Debuts Atop Dance/Electronic Albums". Billboard. נבדק ב-2014-06-30. Murray, Gordon. "Calvin Harris & Rihanna Rule Hot Dance/Electronic Songs With 'This Is What You Came For'". Billboard. נבדק ב-2016-07-31. "Armin van Buuren Sets Record On Dance/Electronic Albums Chart". Billboard. נבדק ב-2014-06-30. "DJ Snake and Lil Jon Slither Up to No. 1 with 'Turn Down' on Hot Dance/Electronic Songs". Billboard. 2013-01-26. נבדק ב-2014-06-30. "EDM Music & Dance Albums Chart". Billboard. נבדק ב-2020-01-14.
מפרצון שארקו

מפרצון שארקו (באנגלית: Charcot Cove) הוא מפרצון באזור חוף סקוט של ארץ ויקטוריה, שבאנטארקטיקה. המפרצון ממוקם בין כף ברוס (שמהווה את הקצה הדרומי של המפרצון) לכף היקי (שמהווה את הקצה המזרחי של המפרצון). המפרצון ממוקם מצפון ללשון הקרח נורדנשלד. רוחב פתחו של המפרצון 1.8 קילומטרים. המפרצון התגלה ומופה לראשונה על ידי המשלחת הבריטית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904. שמו של ההר ניתן לו על ידי משלחת דיסקברי. הקרחון נקרא על שמו של דוקטור ז'אן-באטיסט שארקו, חוקר אנטארקטיקה נודע. • Defense Mapping Agency 1992, Sailing Directions (planning Guide) and (enroute) for Antarctica, P 399 מפרצון שארקו באתר הסקר הגאולוגי של ארצות הברית מפרצון שארקו באתר הגאזט האנטארקטי של ממשלת ניו זילנד מפרצון שארקו באתר הגאזט האנטארקטי המשווה SCAR של ממשלת אוסטרליה מפרצון שארקו באתר mindat קורות חייו של ז'אן-באטיסט שארקו, ואתרים הקרויים על שמו ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד גאזט השמות האנטארקטיים הרשמי של ארצות הברית מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה מידע גאוגרפי על כף ברוס מידע גאוגרפי על כף היקי